Merryweather (forbrydersyndikat)

Merryweather-familien er et magtfuldt hobbitforbrydersyndikat med hovedkvarter i Altdorfs Kleinmoot, der over de seneste år har positioneret sig centralt i byens kriminelle underverden. Organisationen er en filial af Østerfjerdings Merryweather-klan og opererer offentligt som importører af Mootlandsk hyldeblomstcider. Familien er involveret i smugleri, røveri, kunsttyveri, pengeafpresning og associeres med yderligtgående hobbitnationalisme. De mistænkes ligeledes for at have en finger med i spillet i det notoriske Amarenthiner-kup.
Familien gjorde deres indtog i Altdorf i de tidlige 280'ere 5E, hvor de udnyttede det eksisterende magtvakuum i Kleinmoots kriminelle underverden til at overtage det territorium, der tidligere var domineret af Warner "Big Figure" Underhill og Flambard "the Chef" Goodbrother.
Organisationen ledes af den nådesløse og kageglade "Don" Filibert Merryweather, der rådgives af sin grandonkel Reed Merryweather. Deres familiemedlemmer inkluderer den nederdrægtige underboss og karrierekriminelle Johnny Merryweather, hans udspekulerede tvillingebror Udo og deres kalkulerende fætter Griffo. Syndikatet tæller ligeledes den svigefulde Lynwood "Silden" Honeycutt, den suspekte "Gekko" Gunnar Tumblewine, den fordækte Norbert Noakes og Darwin Diggle, den berygtede kæmpehobbit. Familien har forbindelser til både Falcone-familien, de Luca-familien, den Hvide Bratva og revolutionære elementer i Altdorfs undergrund.
Category:Imperiet
Category:Hobbitter
Category:Den Gamle Verden
Category:Kriminalitet
Category:Organisation
Category:Selskaber